  Виталий Пронин Нырысетӥ занятиос 15-тӥ-17-тӥ декабре ортчизы, отын тодон-валан басьтӥз 70 мурт. Соослы валэктӥзы, кыӵе ӵыпетын кыӵе но кӧня чорыг вордыны луоно, мызь поттыны, гидросооружениос лэсьтыны дышетӥзы, вузаськон амалъёсын тодматӥзы. Фермеръёс доразы ӝутӥськем мылкыдын берытскизы, тыметазы чорыг будэтозы шуыса. Гурт удысъя но сиён-юонъя министрО. Абрамова пусъемъя, арлы быдэ ужатыны кутсконо 10 аналтэм ӵыпетъёсты. Шаерамы 1 сюрс пала тыметъёс чорыг будэтыны тупало. Та уж лэсьтӥськоз «Пихтовка» хозяйство юрттэм улсын. Соин ик школа но азинтэмын луоз. УД  